<!--Historie-->
En '''ædelgas''' er et [[grundstof]] i [[gruppe (periodisk system)|gruppe]] 18 (tidligere kendt som ottende [[hovedgruppe]]) i det [[periodiske system]]. Disse grundstoffer, karakteriseret som [[ikke-metal]]liske og kemisk inaktive, er [[gas]]ser ved [[standardbetingelser]]. De fem ædelgasser, der har stabile [[isotop]]er er [[helium|helium (He)]], [[neon|neon (Ne)]], [[argon|argon (Ar)]], [[krypton|krypton (Kr)]] og [[xenon|xenon (Xe)]]. Ædelgassen [[radon|radon (Rn)]] er radioaktiv; grundstoffet er af den grund blevet undersøgt mindre end de første fem medlemmer af gruppen. Et formodet medlem af gruppen, [[oganesson|oganesson (Og)]], er også blevet [[syntetisk grundstof|fremstillet]], men meget lidt vides om dets egenskaber, hvilket skyldes dets ekstremt korte [[halveringstid]].
Fysik Kemi